《问信》
宋代·舒岳祥

凤栖老子近何如，骨格崚嶒久病余。
新酒得时招近局，小楼无事忆亡书。
眼昏长道青灯暗，头痒空将短发梳。
昨夜西风吹海动，磨刀准拟脍鲈鱼。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。